ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1991 අංක 45 දරන
බෙන්තොට ශ්‍රී අනුබුද්ධ මහා කාශ්‍යප
දළදා පෙරහැර සංවිධායක කාරක සභාව
(සංස්ථාගත කිරීමේ) පනත

(සහතිකය සටහන් කළේ 1991 දෙසැම්බර් මස 17 වන දින)
ආණ්ඩුවේ නියමය පරිදි මුද්‍රණය කරන ලදී.

1991 දෙසැම්බර් මස 19 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ 11 වන කොටසේ අතිරේකයක් වශයෙන් පළ කරන ලදී.

1991 අංක 45 දරන බෙන්තොට ශ්‍රී අනුබුද්ධ මහා කාශ්‍යප මිදා
පෙරහැර සංවිධායක කාරක සභාව ( සංස්ථාගත කිරීමේ) පනත

බෙන්තොට ශ්‍රී අනුබද්ධ මහා කාශ්‍යප දළදා පෙරහැර සංවිධායක
කාරක සභාව සංස්ථාගත කිරීම සඳහා වූ පනතකි.

ශ්‍රී අනුබුද්ධ මහා කාශ්‍යප රහතන් වහන්සේගේ පුජනිය දන්ත
ධාතූන් වහන්සේ, අනුරාධපුර යුගයෙහිදී බෙන්තොට ගලපාත රජ
මහා විහාරයෙහි නිදන කොට සිංහල බෞද්ධ රාජකීයයන්
විසින් වන්දනා කරන ලද හෙයින් සහ එම ධාතූන් වහන්
සේට බෞද්ධ ජනතාව විසින් තවදුරටත් වන් දනාමාන කිරිම
නොකඩවා සිදු කෙරෙන බව සහතික කිරීම අවශ්‍ය වන හෙයින් ද

මහා කාශ්‍යප රහතන් වහන්සේට පුජෝපහාර පිදීම සඳහා ශ්‍රී
අනුබද්ධ මහා කාශ්‍යප දළදා පෙරහැර පැවැත්වීම පිණිස
" බෙන් තොට ශ්‍රී අනුබුද්ධ මහා කාශ්‍යප දළදා පෙරහැර සංවිධායක කාරක
සභාව '' යනුවෙන් නම් කරනු ලැබූ සහ හදුන්වනු ලැබූ සංගමයක්
මෙතෙක් කල් පිහිටුවා තිබුණ හෙයින් සහ එකී සංගමය පිහිටුවන
ලද්දේ යම් පරමාර්ථ සහ කරුණු සඳහා ද එ පරමාර්ථ සහ කරුණු
එකී සංගමය විසින් සාර්ථක ලෙස ක්‍රියාත්මක කර සහ ඉටු කර ඇති
හෙයින් සහ ඒ සංගමය සංස් ථාගත කිරීමට ඉල්ලුම් කර ඇති හෙයින්
ද ඒ ඉල්ලීම ඉෂ්ට කිරීම මහජන යහපත පිණිස වන හෙයින් ද:
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පන්වනු ලැබේ:-

1. මේ පනත 1991 අංක 45 දරන බෙන්තොට ශ්‍රී අනුබුද්ධ ලුහුඬු නාමය.
මහා කාශ්‍යප දළදා පෙරහැර සංවිධායක කාරක සභාව (සංස්ථාගත
කිරීමේ) පනත යනුවෙන් හඳුන්වනු ලැබේ.

2. මේ පනත ක්‍රියාත්මක වීම ආරම්භ වන දින සිට සහ ඉන්පසු
(මෙහි මින්මතු " සංගමය " යනුවෙන් සඳහන් කරනු ලබන) බෙන්
තොට ශ්‍රී අනුබුද්ධ මහා කාශ්‍යප දළදා පෙරහැර සංවිධායක කාරක
සභාවේ දැනට සාමාජිකයන්ව සිටින හෝ මෙයින් ථාපනය
කරනු ලබන සංස්ථාවට මින්මතු බඳවා ගනු ලබන තැනැත්තන්
'' බෙන්තොට ශ්‍රී අනුබුද්ධ මහා කාශ්‍යප දළදා පෙරහැර සංවිධායක
කාරක සභාව '' යන නාමය සහ අභිධානය යටතේ අවිච්ඡින්න පැවැත
මක් ඇති (මෙහි මින්මතු " සංස්ථාව ” යනුවෙන් සඳහන් කරනු
ලබන) සංස්ථාවක් වන අතර, පොදු මුද්‍රාවක් තබා ගෙන එය පාවිච්චි
කිරීමේ ද ස්වකීය අභිමතය පරිදි එය වෙනස් කිරීමේ ද පූර්ණ බලය
සහ අධිකාරය ඒ සංස්ථාවට ඇත ත්තේ ය. තවද එකී සංස්ථාපිත නාම
යෙන් ඒ සංස්ථාව විසින් ද එයට විරුද් ධවද සියලු අධිකරණ වල දී
නඩු පවරනු ලැබිය හැකි ය.

3. සංස්ථාව සංස්ථාපනය කිරීමට අරමුණු කොට ගත් පොදු
පරමාර්ථ පහත දැක්වේ:-

(1) (අ) බෙන්තොට ගලපාත රජමහා විහාරයේ ධාතු ගර්භයෙහි
තැන්පත් කොට ඇති මහා කාශ්‍යප මහ රහතන් වහන්සේ ගේ
දන්ත ධාතූන් වහන්සේට උපහාර වශයෙන්, සෑම වර්ෂයකම උඳු
වප් පුර පසළොස්වක පොහෝ දින රාත්‍රී අවසාන මහා පෙරහැර ද
සංසථාව විසින් නිශ්චය කරනු ලබන දින ගණනක් තුළ අනෙකුත
පෙරහැර ද පැවැත්වීම, චිරාගත සම්ප්‍රදායන්ට අනුකූලව බෞද්ධ
සංස්කෘතික ලක් ෂණ වලින් යුක්තව සිදු කිරීම හා ඊට අදාළ සියලු
කටයුතු කිරීම;

(ආ) '' ශ්‍රී අනුබුද්ධ මහා කාශ්‍යප දළදා පෙරහැර අරමුදල ''
යනුවෙන් අරමුදලක් පිහිටුවීම;

(2) ඉහත දැක් වෙන පරමාර්ථ මුදුන් පත කරගැනීම සඳහා අවශ්‍ය
යයි සලකනු ලබන අරමුදල් සහ සේවා සැපයීම;
(3) සංස්ථාවේ කටයුතු කළමනාකරණය කිරීම සඳහා සහ පරමාර්ථ
ඉටුකර ගැනීම සඳහා ආනුෂංගික සහ හිතකර වෙනත් සියලු ක්‍රියා
වන් සහ දේවල් කිරීම.

4. මේ පනතේ සහ වෙනත් යම් ලිඛිත නීතියක විධිවිධාන
වලට යටත් ව, බැංකු ගිණුම් ආරම්භ කිරීම, ක්‍රියාත්මක කිරීම
සහ වැසීම, ඇප ඇතිව හෝ නැතිව මුදල් ණයට ගැනීම හෝ
ලබාගැනීම, ආධාර මුදල් හා පරිත්‍යාග පිළිගැනීම හෝ එකතු
කිරීම, සංස්ථාවේ අරමුදල් ආයෝජන වල යෙදවීම සහ සංස්
ථාවේ පරමාර්ථ ඉටුකිරීම සඳහා අවශ්‍ය නිලධරයන් සහ සේවක
යන් සේවයට බඳවා ගැනීම සේවයේ නියුක්ත කිරීම සහ සේව
යෙන් නෙරපීම ද ඇතුළුව, සංස්ථාවේ සියලුම පරමාර්ථ හෝ
ඉන් යම් පරමාර්ථයක් හෝ ඉටු කර ගැනීම සඳහා සහ සාක්
ෂාත් කර ගැනීම සඳහා අවශ්‍ය හෝ යෝග්‍ය සියලු ක්‍රියා, කරුණු
සහ දේ කිරීමේ, ඉටු කිරීමේ සහ ක්‍රියාත්මක කිරීමේ බලය
සංස්ථාවට ඇත්තේ ය.

5. යම් මිලට ගැනීමක්, ප්‍රදානයක්, තෑගි කිරීමක්; අන්තිම
කැමති පත්‍රයකින් දේපළ බැහැර කිරීමක ප්‍රකාර හෝ වෙනත්
ආකාරයකින් හෝ සංස්ථාව සතුවන්නා වූ යම් චංචල හෝ නිශ්
චල දේපළක් භාර ගැනීමට සහ දැරීමට නීතියෙහි ලා සංස්ථා
වට බලය ඇති අතර, ඒ දේපළ විකිණීමට, උකස් කිරීමට, බුදු
දීමට, හුවමාරු කිරීමට හෝ අන්‍යාකාරයකින් බැහැර කිරීමට
පූර්ණ බලය ඇතිව, සංස්ථාවේ රීති වලට යටත්ව, මේ පනතේ
කාර්ය සඳහා සංස්ථාව විසින් ඒ සියලු දේපළ දැරිය යුතුය.

6. (1) සංස්ථාවේ තත් කාලයේ බල පවත්නා රීති වලට යටත්ව,
සංස්ථාවේ කටයුතු බෙන්තොට ගලපාත රජ මහා විහාරාධිපතින
වහන්සේ ඇතුලු සංස් ථාවේ නිලධාරීන් සහ ඒ රීති වලට අනුකූලව
තෝරා පත් කර ගනු ලබන සෙසු තැනැත්තන්ගෙන් සමන්විත වූ
එකොළොස් දෙනකුට නොඅඩු සංඛ්‍යාවකින් යුත් කළමනා කරණ
මණ්ඩලයක් මගින් පරිපාලනය කළ යුතු ය.

(2) මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේදී ධුර දැරූ සංගමයේ කළමනාකරණ මණ්ඩලය සංසථාවේ
ප්‍රථම කළමනා කරණ මණ්ඩලය විය යුතුය.

7. (1) සාමාජිකයන් ඇතුළත් කර ගැනීම, ඔවුන්ගේ ඉල්ලා අස
වීම හෝ ඔවුන් නෙරපීම් සඳහා ද සංසථාවේ නිලධරයන් කළමනා
කාර මණ්ඩලය සහ අනු කාරක සභා තෝරා පත් කර ගැනීම සඳහා
ද සංස්ථාවේ නිලධරයන්ගෙ, කළමනාකාර මණ්ඩලයේ, අනුකාරක
සභාවල සහ විවිධ නිලධරයන් ගේ, නියෝජිතයන්ගේ සහ සේවක
යන්ගේ කාර්ය ඉටු කිරීම සම්බන්ධයෙන්ද සංස්ථාවේ කටයුතු කර
ගෙන යාමේ දී අනුගමනය කළ යුතු කාර්ය පරිපාටිය සම්බන්ධයෙන
සහ සාමාන්‍යයෙන් සංසථාවේ කටයුතු කළමනාකරණය කිරීම සහ
පරමාර්ථ ඉටු කරගැනීම සඳහා ද, අවශ්‍ය වන්නා වූ සහ මේ පනතෙ
හෝ වෙනත් යම් ලිඛිත නීතියක විධි විධාන වලට අනනුකුල නො
වන්නා වූ රීති, සංස්ථාවේ යම් මහා සභා රැස්වීමක දී ඊට පැමිණ
ඡන්දය දෙන සාමාජිකයන්ගේ තුනෙන් දෙකකට නොඅඩු ඡන්ද
යෙන් කලින් කල සෑදීම නිත්‍යනුකූල වන්නේය. එසේ සාදනු ලැබූ
රීති, එවැනිම රැස් වීමක දී එවැනිම ආකාරයෙන් වෙනස් කිරීම, ඒවාට
අලුතින් යමක් එකතු කිරීම, ඒවා සංශෝධනය කිරීම හෝ පරිච්
ඡින්න කිරීම කරනු ලැබිය හැකිය.

(2) මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයේදී සංගමයේ බල පැවැත වූ රීති, මේ පනතේ හෝ වෙනත් යම්
ලිඛිත නීතියක විධිවිධාන වලට අනනුකූල නොවන තාක් දුරට, මේ
පනත යටතේ සාදනු ලැබූ සංස්ථාවේ රීති ලෙස සලකනු ලැබිය
යුතු ය.

( 3 ) සංස්ථාවේ සියලුම් සාමාජිකයන් සංස්ථාවේ රීති වලට යටත්
විය යුතුය.

8. මේ පනත ක්‍රියාත්මක වීම ආරම්භ වන දිනයට පෙරාතුවම වූ
දිනයෙහි දී පැවති සංගමයේ සියලුම ණය සහ බැරකම් සංස්ථාව
විසින් ගෙවා නිදහස් කළ යුතු අතර එදින සංගමයට අයවිය යුතු හෝ
ගෙවිය යුතු සියලු ණය, දායක මුදල් සහ සහභාගී මුදල් මේ පනතේ
කාර්ය සඳහා සංස්ථාවට ගෙවිය යුතු ය.

9. සංස්ථාවේ සභාපති හා ලේකම් ඉදිරිපිට දී මිස සංස්ථාවේ
මුද්‍රාව කිසිම සාධන පත්‍රයකට තබනු නොලැබිය යුතු ය. එකී තැනැත
තන් විසින් තමන් පැමිණ සිටි බවට ලකුණක් වශයෙන් එකී
සාධන පත්‍රයෙහි තම නම් අත්සන් කළ යුතු අතර, ඒ අත්සන්
කිරීම සාක්ෂිකරුවෙකු වශයෙන් යම් තැනැත්තකුගේ අත්සන්
කිරීමට පරිබාහිරව විය යුතුය.


10. මේ පනතේ සඳහන් තැනැත්තන් සහ ඔවුන් වෙතින්,
ඔවුන් මාර්ගයෙන් හෝ ඔවුන් යටතේ හිමිකම් කියන වෙනත්
තැනැත්තන් හැර ජන රජයේ හෝ යම් රාජ්‍ය මණ්ඩලයක හෝ
සංස්ථාවක හෝ වෙනත් යම් තැනැත්තකුගේ හෝ අයිතිවාසිකම් වලට
මේ පනතේ ඇතුළත් කිසිවකින් හානියක් හෝ බල පෑමක්
නොවන්නේය.

11. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවයක් ඇති වුවහොත් එවිට සිංහල භාෂා පාඨය බල
පැවැත්විය යුතු ය.